Τομ Ντέιλι

Ο Τόμας Ρόμπερτ Ντέιλι, γνωστός ως Τομ Ντέιλι (γεννημένος στις 21 Μαΐου 1994 στο Πλύμουθ της Αγγλίας), είναι Βρετανός δύτης, ειδικός στον βατήρα ύψους 10 μέτρων.

 Ο Τομ Ντέιλι εγγράφηκε σε ηλικία 7 ετών στο Πλύμουθ Ντάιβινγκ Κλαμπ, ολίγον κατά τύχη, και ξεκίνησε την ενασχόληση με τις καταδύσεις. Κατέκτησε το εθνικό πρωτάθλημα νέων σε ηλικία 10 ετών και το εθνικό πρωτάθλημα ανδρών σε ηλικία 13 ετών. Το 2008, αναδείχθηκε γινόμενος σε ηλικία 13 ετών ο νεαρότερος πρωταθλητής Ευρώπης καταδύσεων στην ιστορία, στο Αϊντχόφεν της Ολλανδίας. Τον Μάιο του 2008, κατετάγη στην έκτη θέση παγκοσμίως από την FINA στην κατηγορία ανδρών της πλατφόρμας 10 μέτρων, ενώ υποχώρησε στην 17η θέση τον Ιούλιο λόγω της μη συμμετοχής του στο Γκραν Πρι της FINA. Ωστόσο, πέτυχε να προκριθεί εντός της βρετανικής αποστολής ενόψει των Ολυμπιακών Αγώνων του 2008, οι οποίοι διεξήχθησαν στο Πεκίνο, όπου συμμετείχε στα ατομικά και συγχρονισμένα αγωνίσματα καταδύσεων από βατήρα. Νεαρότερο μέλος της βρετανικής αποστολής, τερμάτισε έβδομος και όγδοος, αντιστοίχως. Τον Ιούλιο του 2009, αναδείχθηκε νικητής στο αγώνισμα των καταδύσεων από βατήρα ύψους 10 μέτρων στην διάρκεια του παγκοσμίου πρωταθλήματος που διεξήχθη στη Ρώμη της Ιταλίας, δίνοντας την δυνατότητα στο Ηνωμένο Βασίλειο να κατακτήσει για πρώτη φορά στην ιστορία του παγκόσμιο τίτλο στις καταδύσεις. Λαμβάνοντας βαθμολογία καλύτερη από εκείνη δύο Κινέζων που τον ακολουθούσαν στην κατάταξη, έγινε ο νεαρότερος σε ηλικία παγκόσμιος πρωταθλητής στο αγώνισμα των καταδύσεων. Στην διάρκεια των Ολυμπιακών Αγώνων του 2012, ο Τομ Ντέιλι τερμάτισε στην τρίτη θέση, με αποτέλεσμα να κατακτήσει το χάλκινο μετάλλιο. Στην διάρκεια των Ολυμπιακών Αγώνων του 2016, αποτέλεσε το φαβορί του αγωνίσματος των καταδύσεων από βατήρα ύψους 10 μέτρων, έπειτα από την κυριαρχία του στα προκριματικά στις 18 Αυγούστου 2016, με 571,85 βαθμούς, βαθμολογία κατά πολύ καλύτερη αυτής των Κιού Μπο και Τσεν Αϊσέν, λαμβάνοντας, μεταξύ άλλων, τέσσερα 10 (ο υψηλότερος δυνατός βαθμός) και πηδώντας τέσσερα και μισό προ των 103,60. Προς γενική έκπληξη, αποκλείστηκε από τα ημιτελικά, τερματίζοντας, μόλις, στην 18η θέση, χάνοντας την ευκαιρία να αγωνιστεί στον τελικό του αγωνίσματος. Κατοικεί στο Πλύμουθ με την μητέρα του, Ντέμπι, καθώς και τα δύο νεαρότερα αδέρφια του, Ουίλιαμ και Μπεν. Ο πατέρας του, Ρόμπερτ Ντέιλι, απεβίωσε στις 27 Μαΐου 2011 σε ηλικία 40 ετών, λόγω όγκου στον εγκέφαλο. Στις 2 Δεκεμβρίου 2013, αποκάλυψε δημόσια την αμφισεξουαλικότητά του μέσω ενός βίντεο που ανέβασε στο YouTube. Ο Τομ Ντέιλι, στην συνέχεια, αναφέρθηκε στην συνάντησή του με το αγόρι του, Ντάστιν Λανς Μπλακ, τον οποίον γνώρισε τον Μάρτιο του 2013 στο Λος Άντζελες στην διάρκεια μιας βραδιάς. Ενώ οι αποκαλύψεις της ομοφυλοφιλίας ή της αμφισεξουαλικότητας των αθλητών είναι σπάνιες, η δήλωσή του αντιμετωπίστηκε θετικά, με ορισμένους να εκτιμούν πως επρόκειτο για «πρότυπο για την LGBT κοινότητα». Στην συνέχεια, αποκάλυψε την ομοφυλοφιλία του. Την 1η Οκτωβρίου 2015, γνωστοποίησε τον γάμο του με τον σύντροφό του, Ντάστιν Λανς Μπλακ, μέσω της αγγλικής καθημερινής εφημερίδας The Times. Θερινοί Ολυμπιακοί Αγώνες του 2012 στο Λονδίνο, Ηνωμένο Βασίλειο Χάλκινο μετάλλιο στις καταδύσεις από βατήρα 10 μέτρων ανδρών Θερινοί Ολυμπιακοί Αγώνες του 2016 στο Ρίο ντε Τζανέιρο, Βραζιλία Χάλκινο μετάλλιο στις συγχρονισμένες καταδύσεις από βατήρα 10 μέτρων ανδρών Παγκόσμιο Πρωτάθλημα Υγρού Στίβου του 2009 στη Ρώμη, Ιταλία: Χρυσό μετάλλιο στις ατομικές καταδύσεις από βατήρα 10 μέτρων.Παγκόσμιο Πρωτάθλημα Υγρού Στίβου του 2013 στη Βαρκελώνη, Καταλονία: 6ος του τελικού των ατομικών καταδύσεων από βατήρα 10 μέτρων.Παγκόσμιο Πρωτάθλημα Υγρού Στίβου του 2015 στο Καζάν, Ρωσία: Χρυσό μετάλλιο στις ομαδικές καταδύσεις. Χάλκινο μετάλλιο στις ατομικές καταδύσεις από βατήρα 10 μέτρων. Ευρωπαϊκό Πρωτάθλημα του 2008 στο Αϊντχόφεν, Ολλανδία: Χρυσό μετάλλιο στις ατομικές καταδύσεις από βατήρα 10 μέτρων. Ευρωπαϊκό Πρωτάθλημα του 2012 στο Αϊντχόφεν, Ολλανδία: Χρυσό μετάλλιο στις ατομικές καταδύσεις από βατήρα 10 μέτρων. Ευρωπαϊκό Πρωτάθλημα του 2014 στο Βερολίνο, Γερμανία: Αργυρό μετάλλιο στις ατομικές καταδύσεις από βατήρα 10 μέτρων. Ευρωπαϊκό Πρωτάθλημα του 2016 στο Λονδίνο, Ηνωμένο Βασίλειο: Χρυσό μετάλλιο στις συγχρονισμένες μικτές καταδύσεις από βατήρα 3 μέτρων Χρυσό μετάλλιο στις ατομικές καταδύσεις από βατήρα 10 μέτρων. Αργυρό μετάλλιο στις συγχρονισμένες καταδύσεις από βατήρα 10 μέτρων. Αγώνες Κοινοπολιτείας του 2010 στο Δελχί, Ινδία Χρυσό μετάλλιο ατομικών καταδύσεων από βατήρα 10 μέτρων. Χρυσό μετάλλιο συγχρονισμένων καταδύσεων από βατήρα 10 μέτρων. Αγώνες Κοινοπολιτείας του 2014 στη Γκασκώβη, Σκωτία Χρυσό μετάλλιο ατομικών καταδύσεων από βατήρα 10 μέτρων. Αργυρό μετάλλιο συγχρονισμένων καταδύσεων από βατήρα 10 μέτρων. (Αγγλικά) Προφίλ του Τομ Ντέιλι, ιστοσελίδα της Βρετανικής Ομοσπονδίας Κολύμβησης.